בס"ד. נפש הפרשה תולדות.

 ועשה לי מטעמים-

על ריח, מישוש וטעם אצל יצחק.

(1) ספר בראשית פרק כז

יְהִי כִּי זָקֵן יִצְחָק וַתִּכְהֶיןָ עֵינָיו מֵרְאֹת וַיִּקְרָא אֶת עֵשָׂו בְּנוֹ הַגָּדֹל וַיֹּאמֶר אֵלָיו בְּנִי וַיֹּאמֶר אֵלָיו הִנֵּנִי:

(ב) וַיֹּאמֶר הִנֵּה נָא זָקַנְתִּי לֹא יָדַעְתִּי יוֹם מוֹתִי: (ג) וְעַתָּה שָׂא נָא כֵלֶיךָ תֶּלְיְךָ וְקַשְׁתֶּךָ וְצֵא הַשָּׂדֶה וְצוּדָה לִּי צָיִדה \{צָיִד\}: (ד) **וַעֲשֵׂה לִי מַטְעַמִּים** כַּאֲשֶׁר אָהַבְתִּי וְהָבִיאָה לִּי וְאֹכֵלָה בַּעֲבוּר תְּבָרֶכְךָ נַפְשִׁי בְּטֶרֶם אָמוּת

(1) ספר בראשית פרק כז

(כא) וַיֹּאמֶר יִצְחָק אֶל יַעֲקֹב גְּשָׁה נָּא וַ**אֲמֻשְׁךָ** בְּנִי הַאַתָּה זֶה בְּנִי עֵשָׂו אִם לֹא: (כב) וַיִּגַּשׁ יַעֲקֹב אֶל יִצְחָק אָבִיו וַיְמֻשֵּׁהוּ וַיֹּאמֶר **הַקֹּל קוֹל** יַעֲקֹב וְהַיָּדַיִם יְדֵי עֵשָׂו: (כג) וְלֹא הִכִּירוֹ כִּי הָיוּ יָדָיו כִּידֵי עֵשָׂו אָחִיו שְׂעִרֹת וַיְבָרֲכֵהוּ: (כד) וַיֹּאמֶר אַתָּה זֶה בְּנִי עֵשָׂו וַיֹּאמֶר אָנִי: (כה) וַיֹּאמֶר הַגִּשָׁה לִּי וְאֹכְלָה מִצֵּיד בְּנִי לְמַעַן תְּבָרֶכְךָ נַפְשִׁי וַיַּגֶּשׁ לוֹ ו**ַיֹּאכַל** וַיָּבֵא לוֹ יַיִן וַ**יֵּשְׁתְּ**: (כו) וַיֹּאמֶר אֵלָיו יִצְחָק אָבִיו גְּשָׁה נָּא וּשֲׁקָה לִּי בְּנִי: (כז) וַיִּגַּשׁ וַיִּשַּׁק לוֹ **וַיָּרַח אֶת** רֵיחַ בְּגָדָיו וַיְבָרֲכֵהוּ וַיֹּאמֶר **רְאֵה רֵיחַ בְּנִי** כְּרֵיחַ שָׂדֶה אֲשֶׁר בֵּרֲכוֹ יְדֹוָד:

(174) ספר קול מבשר ח"א - פרשת תולדות

ועשה לי מטעמים וכו' (בראשית כ"ז ד). במדרש, (בר"ר פרק ס"ה יג), רבי אליעזר בשם רבי יוסי בר זימרא אמר, שלשה דברים נאמרו בו בעץ שאכל אדם הראשון, טוב למאכל, ויפה לעינים, ומוסיף חכמה. ושלשתן נאמרו בפסוק אחד, שנאמר, ותרא האשה כי טוב העץ למאכל. מכאן, שהוא טוב למאכל. וכי תאוה הוא לעינים. מכאן, שהוא יפה לעינים להשכיל. מכאן, שהוא מוסיף חכמה. המד"א (תהלים פ"ט), משכיל לאיתן האזרחי. וכן יצחק אמר, ועשה לי מטעמים וכו'. ויש להבין, וכי צריכין לראיה מעץ הדעת טוב ורע שנהנין מן הטעם? והרי כל עצמו של שם 'מטעמים' הוא ע"ש הטעם! ונראה, דהמדרש בא לרמז, שכל עצמו של המטעמים שדרש יצחק, **היה לתקן חטא של אכילת עץ הדעת טו"ר**, וכו'. ובזה יש להבין נמי הענין דוירח את ריח בגדיו ויברכהו. כי לעולם, התיקון צריך להתחיל מדבר שלא נפגם עוד. והנה בס' בני יששכר, שכל ארבעת החושים נפגמו באכילת עהדטו"ר חוץ מחוש הריח, שלא נזכר שם. וע"כ חוש הריח לא נפגם, והוא דבר שהנשמה נהנה ממנו. ע"כ יצחק, שהרגיש שיעלה בידו התיקון, הקדים להתחיל **מבחינת הריח שלא נפגם.**

**מדרש אגדה (בובר) ויקרא פרשת ויקרא פרק ה**

ד"א ונפש כי תחטא. אתה מוצא שלשה דברים ברשותו של אדם, ושלשה אינם ברשותו, אלו שברשותו, הפה והידים והרגלים, הפה אם מבקש האדם לומר טוב או רע אומר, אם רוצה אדם לדבר נבלה מדבר, ואם רוצה לעסוק בתורה עוסק, הידים אם רוצה לעסוק בהם במצוה בצדקה מתעסק, ואם רוצה לשפוך בהם דם שופך אין לו מי יכריחנו. והרגלים אם רוצה לילך לבית הזנות, או רוצה לילך לבית הכנסת, אין לו מי יכריחנו, ושלשה אינם ברשות האדם, ואלו הם [האף] והעינים והאזנים, האף עובר בשוק במקום ע"ז ומריח קטורת של ע"ז שלא בטובתו, והעינים עובר בשוק במקום ע"ז ורואה עבירה שלא בטובתו והוא מתחייב, האזנים עובר אדם בשוק ואין כוונתו לשמוע בזיונו ושומע הכרחי.

**שפת אמת ספר בראשית - פרשת תולדות - שנת [תרל"ב]**

במדרש כי יש איברים שהם ברשות האדם ואם האדם זוכה גם הם אינם ברשותו רק ברשות ה' יתברך כמו שהיה ביצחק אף שטעה לברך עשו לא עלתה בידו. והוא על ידי מסירות באמת אליו יתברך כמו יצחק בעקידה אם כן רוצה באמת שלא להיות ברשות עצמו ורצון יראיו יעשה וכן בכל אדם כפי קבלת מלכות שמים בכל יום בבקר בלב שלם להיות בטל באמת כל הרצונות לרצונו יוכל לפעול שלא יצא מרשות ה' יתברך כלל .ונראה שזה עצמו הטעם שעשה כן ה' יתברך שיהיה הברכה ליעקב על ידי מרמה ולא נתן בדעת יצחק לברכו. רק שיהיה הברכה בביטול כל רצונו לה' יתברך כי אדם המברך בנו אף צדיק גמור יש לו נגיעה מצד שהוא בנו. ולכך היה כאן שלא יהי' רצון יצחק לברך את יעקב. וכמו שכתוב בזהר הקדוש שיתברך מה' יתברך בלבד כנ"ל:

**(181) ספר קול מבשר ח"ב - וערטער**

ואעשה אותם מטעמים לאביך כאשר אהב (בראשית כ"ז ט). פירש"י, כי טעם הגדי כטעם הצבי. והוא דבר פלא. כי טעם הגדי כטעם הצבי. ואמר [רבי לייב אייגר זי"ע], כי דבר חכמה היא. [ע' תורת אמת חג הסוכות תרמ"ח]. ויראה לומר, כי גדי רומז לטוב, כי הוא מספר טו"ב. **והיינו, על התגלות הטוב לעיני האדם בעת טוב לו.** וצבי, רומז על הטוב הנסתר ומכוסה מעיני האדם. כשהוא ח"ו בעת צרה, וישועה רחוקה ממנו, בלי מצוא דרך לפניו באיזה אופן יוכל להוושע, שגם אז יתחזק ויתאמץ לבו באמונה שלימה. שהוא שער הבטחון, לבטוח בשם ד' שהוא ית' רב להושיע למעלה מהשגה, על זה רומז צב"י. ר"ת, צ"דיק ב"אמונתו י"חיה, [שהר"ת ג"כ בגימטריא 'אמונה'], **ואלה הם המטעמים.** דהיינו, הטעמים אשר אהב יצחק, שהוא שורש הגבורות והדינין דקדושה. שגם בעת שהאדם הוא בהנהגת תגבורת הדינין בעת צר לו ח"ו, ונצרך להיות בבחינת צ"דיק ב"אמונתו י"חיה, שיחזק ויחיה עצמו באמונה ובטחון, כאלו טוב לו גם עתה. ויטעום גם אז טעם הגדי. וב' טעמים האלו, יהיו שוים אצלו לטובה. ובפרט איש ששמו יהושע צבי. וזה, ואעשה אותם מטעמים לאביך כאשר אהב